open-index/open-wikipedia-markdown huggingface dataset:
Tetricus

**Tetricus** alebo **Gaius Pius Esuvius Tetricus** bol uzurpátor rímskeho trónu, ktorý spravoval v rokoch 271 – 274 Galiu a Britániu. Dátum jeho narodenia je neznámy, z členov jeho rodiny sa v prameňoch uvádza iba syn Tetricus Mladší.

Tetricus bol posledným vládcom takzvaného Galského cisárstva, krátkodobého štátneho útvaru na pôde impéria, ktorý vznikol v súvislosti so zajatím cisára Valeriána Peržanmi (260) a následným oslabením centrálnej vlády. Podľa kronikárov pochádzal Tetricus z urodzenej galorímskej rodiny, bol členom senátu a za uzurpátora Victorina (269 – 271) spravoval ako miestodržiteľ Akvitániu.

Cisárom sa Tetricus stal roku 271 v Burdigale (Bordeaux), krátko po zavraždení svojho predchodcu Victorina. Zásluhu na tom mala predovšetkým Victoria, jeho príbuzná a zároveň Victorinova matka, ktorá podplatila vojakov, aby Tetrika akceptovali ako vladára.

Situácia v Galii bola pre Tetrika od začiatku málo povzbudivá. Miestodržiteľ provincie Belgiky Faustinus proti nemu podpichoval vojakov a v Ríme vládol jeden z najenergickejších cisárov vôbec – Lucius Domitius Aurelianus, o ktorom sa dalo predpokladať, že sa bude usilovať pripojiť znovu odpadnuté provincie k impériu. Táto hrozba sa ešte zvýšila po roku 272, keď Aurelianus porazil palmýrsku kráľovnú Zenobiu a podmanil si všetky východné dŕžavy svojich predchodcov.

Hoci sa Tetricus na Aurelianov vpád starostlivo pripravoval a už roku 273 vymenoval svojho syna za caesara, nakoniec k bojom prakticky nedošlo. Keď Aurelianus v lete roku 274 vtrhol do Galie, zradil Tetricus nečakane svojich vojakov, prešiel na cisárovu stranu a spolu so Zenobiou sa viedol na jeseň v triumfálnom sprievode. Cisár mu nielen daroval život, ale ustanovil ho aj za correctora Lukánie.

Tetricus zomrel nevedno kedy vo vysokom veku.

 

## Externé odkazy
* Tetrikova biografia (po anglicky)

Kategória:Uzurpátori starovekého Ríma
Kategória:Cisári Galského cisárstva
Laelianus

[náhľad|[Aureus uzurpátora Laeliana]]
**Laelianus** alebo **Ulpius Cornelius Laelianus** bol uzurpátor rímskeho trónu, ktorý sa v máji alebo v júni 269 vzbúril proti „galskému“ cisárovi Postumovi v Porýni. Antickí autori často používajú chybný tvar jeho mena (Lollianus alebo Lucius Aelianus), správny prepis dosvedčujú mince.

Laelianus je jednou z najmenej známych postáv rímskych dejín. Nevie sa nič o jeho pôvode a kariére, len sa špekuluje, že v čase svojej cisárskej proklamácie bol legátom XXII. légie v Mogontiaku (Mohuč) alebo miestodržiteľom provincie Horná Germánia. V každom prípade bola jeho revolta proti Postumovi rýchlo potlačená a on sám počas nej zahynul (buď ešte za Postumovej vlády, alebo až za Victorina).

## Iné projekty

## Externé odkazy
* Laelianove mince 

Kategória:Úmrtia v 3. storočí
Kategória:Uzurpátori starovekého Ríma
Kategória:Cisári Galského cisárstva
Regalianus

náhľad|230px|Minca Regalianovej manželky Dryantilly
**Regalianus** bol uzurpátor rímskeho trónu, ktorý sa asi v lete roku 260 vzbúril proti cisárovi Gallienovi v Illyriku, krátko po potlačení Ingenuovej revolty. O jeho pôvode a funkcii sa nič nevie, známe je len meno jeho manželky Dryantilly.

Podobne ako v prípade Ingenua bola Regalianova vzbura veľmi rýchlo Gallienom potlačená, uzurpátor však stihol v Carnunte vyraziť emisiu vlastných mincí (legenda IMP. C. P. C. REGALIANUS AUG.).

## Externé odkazy
* Regalianova biografia (po anglicky)

Kategória:Úmrtia v 3. storočí
Kategória:Uzurpátori starovekého Ríma
Mariner 5

**Mariner 5** bola kozmická sonda programu Mariner, ktorá vykonala kompletné experimenty na atmosfére planéty Venuša. Štartovala 14. júna 1967 pomocou rakety Atlas Agena D 2L z kozmického strediska Cape Canaveral.

Kategória:Program Mariner
Kategória:Prieskum Venuše
Kategória:Kozmické sondy USA
Kategória:Kozmonautika v 1967
Kategória:Úspešné sondy
Križiak (kľukový mechanizmus)

250px|thumb|right|Križiak parnej lokomotívy. Zľava je pripojená piestna tyč, sprava ojnica.
**Križiak** je súčasť úplného kľukového mechanizmu. Je to kĺbové spojenie piestnej tyče a ojnice, posuvne uložené vo vedení s osou pohybu totožnou s osou pohybu piesta.

Križiak sa v kľukovom mechanizme používa z dvoch dôvodov:
# **Zachytenie normálových síl**. Tlak plynov nad piestom vyvolá silu pôsobiacu v smere pohybu piesta. V ľubovoľnej polohe okrem úvratí, je ojnica voči smeru pôsobenia síl od piesta postavená šikmo, v kĺbovom spoji teda dochádza k rozkladu síl do osi ojnice a kolmo na pohyb piesta (normálová sila). Križiak zachytáva túto normálovú zložku, takže piest ju potom nemusí prenášať na stenu valca. Riešenie prináša vyššiu životnosť valca, piestovej skupiny a znižuje nároky na jej konštrukciu.
# Piestový stroj je dvojčinný. Ak je stroj dvojčinný, tlak plynov pôsobí striedavo na jednu aj druhú stranu piesta, tesné pracovné priestory musia byť vytvorené na oboch stranách piesta. Takéto riešenie sa najjednoduchšie dosiahne piestnou tyčou, ktorá prechádza cez utesnenú priechodku v jednom z priestorov a je spojená s piestom. Voľný koniec piestnej tyče je spojený v križiaku s ojnicou.

## Použitie
Križiaky sa najčastejšie používajú:
* u veľkých a pomalobežných piestových strojov – často u lodných motorov, kde nie je možné zanedbať vplyv normálových síl a naopak zvýšenie hmotnosti mechanizmu nehrá úlohu.
* u väčšiny parných strojov, ktoré pracujú ako dvojčinné
* ako súčasť pohonu parných lokomotív

Kategória:Časti kľukového mechanizmu
Quietus

[náhľad|290px|[Antoninián uzurpátora Quieta]]
**Quietus** alebo **Titus Fulvius Iunius Quietus** (* † 261) bol uzurpátor rímskeho trónu, ktorý ovládal spolu so svojim bratom Macrianom v rokoch 260 – 261 východné provincie impéria. Jeho otcom bol správca vojenskej pokladne a dozorca nad zásobovaním Fulvius Macrianus, matkino meno je neznáme. 

Quieta a Macriana dal vyhlásiť za cisárov asi v septembri 260 ich otec. Chcel tak využiť mocenské vákuum, ktoré vzniklo po zajatí cisára Valeriána Peržanmi. Pretože obaja uzurpátori boli ešte veľmi mladí, fakticky za nich vládol tandem Macrianus Starší – Ballista (prefekt pretoriánov). Quietus a jeho brat boli v podstate len nastrčenými figúrkami.

Potom, ako Macrianus Starší a Mladší odtiahli v roku 261 na Západ proti cisárovi Gallienovi, zostal Quietus na Východe a pod Ballistovým dozorom spravoval tamojšie provincie. Na jeseň toho roku, keď už bolo jasné, že macrianovské ťaženie proti Gallienovi stroskotalo, vtrhol palmýrsky knieža Odaenathus ku Quietovmu sídelnému mestu Emese a vyzval posádku, aby sa vzdala. Jeho príkaz najprv odmietli, neskôr však Quieta zavraždili samotní Emesania. 

## Externé odkazy
* Quietove mince (po anglicky)

Kategória:Úmrtia v 3. storočí
Kategória:Uzurpátori starovekého Ríma
Kategória:Rímski konzuli
Mussius Aemilianus

thumb|right|Mussius Aemilianus
**Lucius Mussius Aemilianus** (* † 261 alebo 262) bol v rokoch 259 – 261 rímskym prefektom Egypta a snáď aj krátkodobým uzurpátorom roku 261/262. Jeho jazdecká kariéra je podrobne opísaná v nápise CIL VI 1624. 

Aemilianus, ktorého Eusebios z Kaisareie označuje za horlivého prenasledovateľa kresťanov, odpadol v septembri 260 od cisára Galliena, uznal za vladárov uzurpátorov Macriana a Quieta a dal pre nich v Alexandrii raziť mince. Roku 261, kedy bola macrianovská revolta potlačená, sa pravdepodobne sám usiloval získať cisársky titul. Porazil ho Gallienov vojvodca Aurelius Theodot, ktorý Mussia Aemiliana poslal v okovách cisárovi a vo väzení ho zahrdúsili.

## Externé odkazy
* Uzurpátori za Galliena (po anglicky)

Kategória:Úmrtia v 3. storočí
Kategória:Uzurpátori starovekého Ríma
Macrianus Minor

[náhľad|290px|[Antoninián uzurpátora Macriana]]
**Macrianus Minor** alebo **Titus Fulvius Iunius Macrianus** (* † 261) bol uzurpátor rímskeho trónu, ktorý ovládal spolu so svojim bratom Quietom v rokoch 260 – 261 východné provincie impéria. Jeho otcom bol správca vojenskej pokladne a dozorca nad zásobovaním Fulvius Macrianus, meno matky je neznáme. 

Macrianovská uzurpácia súvisela so zajatím cisára Valeriána Peržanmi (jún 260) a následným bezvládím na východe rímskej ríše (Valeriánov syn Gallienus sa zdržiaval v tom čase na západe). Revoltu zorganizoval asi v septembri 260 Macrianov rovnomenný otec po dohode s veliteľom Ballistom (Callistom), ktorému sľúbili hodnosť prefekta pretoriánov. Macrianus sám ani jeho brat Quietus politiku príliš neovplyvňovali, obaja boli ešte veľmi mladí. Ich otec potom cisársku hodnosť neprijal, pretože bol ochrnutý na jednu nohu (podľa predstáv súčasníkov mal byť cisár fyzicky zdravý).

Roku 261 sa Macrianus a jeho otec vypravili na Západ proti cisárovi Gallienovi, aby si vynútili uznanie svojej vlády. Quietus zostal na Východe. Bitka, ktorá sa odohrala kdesi v Illyriku s Gallienovými vojvodcami Aureolom a Domitianom skončila katastrofálnou porážkou oboch Macrianov a ich smrťou.

## Externé odkazy
* Macrianove mince (po anglicky)
* Uzurpátori za Galliena (po anglicky)

Kategória:Úmrtia v 3. storočí
Kategória:Uzurpátori starovekého Ríma
Kategória:Rímski konzuli
Bijektívne zobrazenie

**Bijektívne zobrazenie** je zobrazenie, ktoré je súčasne prosté (injektívne) i surjektívne. Bijektívne zobrazenie priraďuje každému prvku z východiskovej množiny práve jeden prvok z cieľovej množiny a na každý prvok cieľovej množiny sa zobrazuje jeden prvok východiskovej množiny. Takéto zobrazenie sa označuje i ako **bijekcia,** **bijektívna funkcia** alebo **vzájomne jednoznačné zobrazenie**.

## Príklady
Nech je zobrazenie f:&nbsp;**R**&nbsp;→&nbsp;**R** definované ako: f(x)&nbsp;= 2x&nbsp;+&nbsp;1. Toto zobrazenie je bijektívne, pretože pre každé reálne číslo y možno získať y&nbsp;= 2x&nbsp;+&nbsp;1 a tak získať práve jedno x&nbsp;= (y&nbsp;−&nbsp;1)/2.

Na druhej strane, zobrazenie g:&nbsp;**R**&nbsp;→&nbsp;**R** definované ako g(x)&nbsp;= x2 *nie je* bijektívne, a to z dvoch dôvodov:
# platí napríklad g(1)&nbsp;= 1&nbsp;= g(−1), takže g nie je injektívne
# neexistuje x také, že x2&nbsp;=&nbsp;−1, teda g nie je ani surjektívne.

Ktorákoľvek z týhto skutočností je dostatočná na dokázanie, že g nie je bijektívne.

## Pozri aj
* Surjektívne zobrazenie
* Prosté zobrazenie

Kategória:Teória množín
Life on Mars?

***Life on Mars?*** je pieseň Davida Bowieho z jeho albumu *[[Hunky Dory]]* (1971) a v roku 1973 vydaná ako singel. Na nahrávaní sa podielal aj známy pianista Rick Wakeman, neskôr člen skupiny Yes.

Pieseň ma svoje korene v období, keď RCA požiadala Bowieho aby napísal anglický text ku francúzskej skladbe „Comme d'Habitude“, tak vznikla skladba „Even a Fool Learns To Love“. Nekoniec však práva k sladbe kúpil kanadský skladateľ Paul Anka a prepísal ju do angličtiny pod názvom „My Way“. „My Way“ sa stala jednou z najznámejších skladieb Franka Sinatru. Bowieho verzia nebola nikdy nahratá, ani vydaná. „Life on Mars?“ bola Bowieho odpoveďou na túto „prehru“. 

„Life on Mars?“ bola vydaná ako singel až dva roky po svojom materskom albume *[[Hunky Dory]]*, v júni 1973. Pieseň bola mnohými kritikmi označovaná za jednu z Bowieho najlepších a rádiá ju veľmi často hrávali. Singel to dotiahol až na tretie miesto britskej hitparády a ostal v rebríčku ďalších 13 týždňov. 

## Video
Fotograf a režisér Mick Rock natočil veľmi jednoduché, ale zároveň veľmi nápadité video. Bowie so svojim klasickým červeným učesom, výrazným modrým líčením, oblečený v modrom obleku zaspieval pieseň na bielom pozadí. Videoklip sa stal súčaťou koncertnej projekcie na Bowieho turné v roku 1990.
 
## Zoznam skladieb
# "Life on Mars?" (Bowie) – 3:48
# "The Man Who Sold the World" (Bowie) – 3:55

## Koncertné verzie
* Verzia nahratá 1. októbra 1972 v Bostone bola vydaná v roku 2003 na bonusovom CD k albumu *[[Aladdin Sane]]*. 
* Ďalšia verzia bola nahratá 20. októbra v Santa Monice a vydaná na koncertnom albume *[[Santa Monica '72]]*.

## Zaujímavosti
* Na zadnej strane obalu albumu *Hunky Dory* je pri skladbe „Life on Mars?“ rukou načarbané: *„inspired by Frankie“* (slov. *inšpirované Frankiem*).
* "Life on Mars?" bola nespočetnekrát prespievaná aj inými interpretmi. Za všetkých spomeňme: The Flaming Lips, Eurythmics, členku skupiny ABBA - Anni-Frid Lyngstad a Barbru Streisand. Streisandovej verzia veľmi Bowieho nenadchla. V roku 1976 sa o nej vyjadril: *„Otrasné. Prepáč, Barb, ale bolo to príšerné.“*
* Skladba tiež dala názov novému kriminálnemu seriálu spoločnosti BBC. „Life on Mars?“ je prvá vec, ktorú počuje hlavný hrdina seriálu, keď sa prenesie v čase do roku 1973.

## Externé odkazy
* Teenage Wildlife; text piesne
* YouTube.com; videoklip 
* YouTube.com; záznam z koncertného vystúpenia *Fashion Rocks* (2005)

Kategória:Piesne Davida Bowieho
Kategória:Piesne z 1973
Kategória:Single Davida Bowieho
Kategória:Single z 1973
Gorlice (Vyšehrad)

thumb|Sál Gorlice so sochami z Karlovho mosta
**Gorlice** je obrovská miestnosť na hrade Vyšehrad, ktorá v súčasnosti slúži ako galéria originálov sôch, ktoré pôvodne stávali na Karlovom moste.

Rozloha tohto sálu je 330 m², nachádza sa v podzemných priestoroch hradu a v minulosti slúžila ako miestnosť na zhromaždenie vojska. Prístup do tejto miestnosti zabezpečujú podzemné chodby – kasematy – ktoré v dĺžke niekoľko sto metrov postavili v roku 1742 francúzske vojsko a pruská a rakúska armáda ich časom ešte zdokonalila. Výška chodieb je asi 2 metre a šírka 1,5 metra.

## Iné projekty

Kategória:Vyšehrad
Kategória:Múzeá v Prahe
Fame (pieseň)

***Fame*** je pieseň Davida Bowieho z jeho albumu *[[Young Americans (album)|Young Americans]]* z roku 1975, neskôr vydaná ako singel. Spoluautormi sú gitarista Carlos Alomar a bývalý člen skupiny The Beatles, John Lennon. 

## Zoznam skladieb
# "Fame" (Bowie, Lennon, Alomar)  – 3:30
# "Right" (Bowie) – 4:13

## Pozri aj
* Fame '90

## Externé odkazy
* Teenage Wildlife; text piesne
* YouTube.com; záznam z koncertného vystúpenia *The Cher Show* (1975) 
* YouTube.com; záznam z koncertného vystúpenia v Tokyu (1978) 

Kategória:Piesne Davida Bowieho
Kategória:Piesne z 1975
Kategória:Single Davida Bowieho
Kategória:Single z 1975
Liska (prítok Žitavy)

**Liska** je vodný tok na Podunajskej nížine, na území okresov Levice a Nové Zámky. Má dĺžku  a je to ľavostranný prítok Žitavy.

Pramení v Podunajskej pahorkatine, v podcelku Hronská pahorkatina, v časti Bešianska pahorkatina, na katastrálnom území obce Tehla, v nadmorskej výške cca 

Sprvu tečie juhozápadným smerom okrajom obce Tehla, kde priberá sprava krátky prítok a v blízkosti susednej obce Lula ďalší pravostranný prítok. Stáča sa a tečie na juh, priberá krátky ľavostranný prítok z Krásnej doliny a napája Nový rybník. Pod hrádzou rozširuje svoje koryto a neskôr priberá Bešiansky potok zľava ().

Následne sa stáča najprv na juhozápad, vteká na územie obce Podhájska, potom na západ. Z pravej strany priberá Trávnický potok, ďalej Radavský kanál a preteká okrajom obce Radava. Pokračuje cez Hul, križuje koryto Chrenovky a vzápätí ústi do Žitavy v katastrálnom území tejto obce.

## Referencie

Kategória:Rieky na Slovensku
Kategória:Povodie Žitavy
Kategória:Vodné toky v okrese Levice
Kategória:Vodné toky v okrese Nové Zámky
Podlužianka

**Podlužianka** je vodný tok na území okresu Levice, je to pravostranný prítok Sikenice s dĺžkou , je tokom V. rádu.

## Prameň
Pramení v Štiavnických vrchoch na západnom úpätí Ostrého vrchu () v nadmorskej výške cca 

## Opis toku
Na krátkom úseku tečie najprv na juh až k horárni Žuhračka, kde sa stáča na juhozápad. Preteká cez Soviu dolinu, sprava priberá významnejší prítok spod Priesila () a ďalej občasný tok () spod Varty () taktiež sprava. Koryto sa stáča na juh a opúšťa Štiavnické vrchy.

Následne vteká do Podunajskej pahorkatiny, do podcelku Ipeľská pahorkatina, preteká vinohradníckou oblasťou a následne obcou Nová Dedina. Za obcou sa prudko stáča na západ, zľava priberá Gondovský potok () a vstupuje na územie obce Podlužany, kde sa opäť stáča na juh. Z pravej strany priberá najprv Čajkovský potok a vzápätí z tej istej strany aj Rybnícky potok.

Potom preteká územím mesta Levice, kde sa križuje s korytom Pereca, vytvára niekoľko zákrut a priberá pravostranný kanál z oblasti Márklyho majera. Za osadou Géňa najprv sprava priberá Starotekovský kanál a následne sa koryto Podlužianky vetví na dve ramená. Pravostranné rameno je novým zregulovaným korytom, ktoré tečie juhozápadným smerom a ústi do Hrona pri obci Vyšné nad Hronom.

Druhé, pôvodné rameno, nazývané aj **Stará Podlužianka**, pokračuje na juhovýchod. Výrazne sa ohýba, vytvára meandre až k obci Starý Hrádok. Za obcou ďalej tečie vzpriameným korytom až k mostu ponad štátnu cestu I/75 neďaleko obce Jur nad Hronom a opätovne meandruje. Na katastrálnom území obce Šarovce ústi v nadmorskej výške  do Sikenice.

## Referencie

Kategória:Rieky na Slovensku
Kategória:Povodie Sikenice
Kategória:Vodné toky v Štiavnických vrchoch
Kategória:Vodné toky v Podunajskej pahorkatine
Kategória:Vodné toky v okrese Levice
Gorlice

**Gorlice** môže byť:
*mesto v Poľsku, pozri Gorlice (mesto)
*miestnosť na pražskom hrade Vyšehrad, pozri Gorlice (Vyšehrad)
Fresno

**Fresno** (po španielsky „jasan“) môže byť:
*časté priezvisko
*obec v Kolumbii, pozri Fresno (Tolima)
*lokalita v Španielsku:
**dedina duchov v Nidálige v provincii Burgos, v obci Valle de Sedano, pozri Valle de Sedano
**obec v provincii León, pozri Fresno de la Vega
**obec v provincii Madrid, pozri Aldea del Fresno
**obec v provincii Valladolid, pozri Fresno el Viejo
*lokalita v USA:
** mesto v Kalifornii, pozri Fresno (Kalifornia)
** sídlo v Ohiu, pozri Fresno (Ohio)
** mesto v Texase, pozri Fresno (Texas)
*loď Námorníctva USA:
**krížnik, pozri USS Fresno (CL-121)
**obojživelná útočná loď, poyri USS Fresno (LST-1182)
*miniseriál z roku 1986, paródia na seriál Dallas, pozri Fresno (seriál)
*hudobná skupina z Porta Alegre v Brazílii, pozri Fresno (hudobná skupina)
Mariades

**Mariades** alebo  **Mareades** alebo **Cyriades** (* † 253 po Kr.) bol bohatý antiocheiský občan, ktorý z dôvodu sprenevery verejných peňazí utiekol roku 253 do Perzie a ponúkol tam kráľovi Šápúrovi, že mu bude ukazovať cestu pri jeho ťažení do rímskej ríše.

Ťaženie, na ktorom sa Mariades zúčastnil, bolo pre rímsky východ skutočnou pohromou – Peržania pri ňom vyplienili niekoľko desiatok rímskych miest vrátane Antiochie nad Orontom a deportovali odtiaľ tisíce obyvateľov. Sám Mariades sa na sklonku Gallovej vlády dostal za nejasných okolností do rúk krajanov, bol súdený a potom zaživa upálený. Správy o tom, že ho na Východe krátko uznávali za cisára, nie sú vierohodné, napriek tomu však niektorí bádatelia zaradzujú Mariada medzi rímskych uzurpátorov. 

## Externé odkazy
*Biografické údaje o Mariadovi (po anglicky)
* Římsko-perské války ve 3. století (po česky) 

Kategória:Úmrtia v 3. storočí
Kategória:Uzurpátori starovekého Ríma
Fresno (Kalifornia)

thumb|right|Fresno

**Fresno** je mesto v americkom štáte Kalifornia. Má okolo 464&nbsp;727 obyvateľov a metropolitná oblasť asi 1&nbsp;002&nbsp;284. Je to šieste najväčšie mesto v Kalifornii a najväčšie vnútrozemské mesto v štáte. Nachádza sa v údolí San Joaquin Valley, čo je časť veľkého kalifornského údolia Central Valley.

Nachádza sa v ňom obchodné centrum River Park.

## Partnerské mestá
*  Bongabong, Filipíny
*  Catubig, Filipíny
*  Kóči, Japonsko
*  Láhaur, Pakistan
*  Mašhad, Irán
*  Morogoro, Tanzánia
*  Münster, Nemecko
*  Taraz, Kazachstan
*  Torreón, Mexiko
*  Verona, Taliansko

## Iné projekty

Kategória:Mestá v Kalifornii
River Park (Kalifornia)

**River Park** je nákupné centrum v americkom meste Fresno v štáte Kalifornia. Je zložené z troch oblastí, The Shops at River Park, The Marketplace at River Park, a River Park Plaza, pričom všetky sa nachádzajú na východnej strane Blackstone Avenue.

Toto centrum sa považuje za prvé nákupné centrum v meste Fresno. Predniesli tu reč politici ako Arnold Schwarzenegger.

Kategória:Kalifornia
Kategória:Nákupné centrá
Vzorce na výpočet momentu zotrvačnosti

Moment zotrvačnosti I je fyzikálna veličina, ktorá vyplýva zo vzťahu 
:I = \int r^2 dm\,\!

kde r je vzdialenosť infinitezimálne malého kúsku telesa s hmotnosťou \mathrm{d}mod osi otáčania.


|
|}

Kategória:Dynamika
Kategória:Fyzikálne veličiny
Uranius Antoninus

náhľad|Mince uzurpátora Urania Antonina
**Uranius Antoninus** alebo **Lucius Iulius Aurelius Sulpicius Severus Uranius Antoninus** bol uzurpátor rímskeho trónu, ktorý v roku 253/254 po Kr. ovládal provinciu Sýriu. Je pravdepodobne totožný s emeským kniežaťom Sampsigeramom, ktorého meno uvádza kronikár Malalas. 

Podľa najpravdepodobnejších interpretačných prameňov sa Uranius v priebehu leta 253 postavil na odpor perzským vojskám plieniacim sýrske mestá a vytvoril pritom akúsi domobranu z miestnych obyvateľov. Jeho zásah si vynútila občianska vojna medzi cisármi Trebonianom Gallom a Aemilianom, ktorá znemožňovala centru účinne ochrániť Sýriu pred plieniacim oddielom perzského kráľa Šápúra I. Uranius Antoninus prijal plný cisársky titul, uhájil pred Peržanmi Emesu, po príchode nového cisára Valeriána na Východ však jeho stopy miznú. Väčšinou sa usudzuje, že dobrovoľne rezignoval na cisársku hodnosť a poddal sa Valeriánovi.

## Externé odkazy
*Biografické údaje o Uraniovi Antoninovi (po anglicky)
*Mince Urania Antonina (po anglicky)
*Římsko-perské války ve 3. století (po česky) 

Kategória:Uzurpátori starovekého Ríma
Face to Face

**Face to Face** (píše sa aj ako **face to face**) je punková skupina pochádzajúca z Victorville, Kalifornia, USA, ktorú založil v roku 1991 jej frontman Trever Keith. Po dvanástich rokoch na hudobnej scéne sa skupina v roku 2003 rozpadla. Od roku 2008 sú znovu aktívni a hrávajú.

## Členovia
* Trever Keith – spev, gitara (člen od začiatku)
* Chad Yaro – gitara (1994 – 2001)
* Matt Riddle – basgitara (1991 – 1995)
* Scott Shiflett – basgitara (1996 – 2003)
* Rob Kurth – bicie (1991 – 1997)
* Pete Parada – bicie (1997 – 2003)

## Diskografia
### Štúdiové albumy
* *[[Don't Turn Away]]* (1992)	
* *[[Big Choice]]* (1995)
* *[[face to face (album)|face to face]]* (1996)
* *[[Ignorance Is Bliss]]* (1999)
* *[[Reactionary]]* (2000)
* *[[How to Ruin Everything]]* (2002)
* *[[Laugh Now, Laugh Later]]* (2011)
* Three Chords and a Half Truth (2013)

### Single
* "No Authority" (1991)
* "Disconnected" (1993)

### Ep-čká
* *Over it* (1994)
* *Econo Live* (1996)
* *So Why Aren't You Happy?* (1999)
* *Split* (spolu s Dropkick Murphys) (2002)

### Kompilácie
* *Live* (1998)
* *Standards & Practices* (1999)
* *Everything Is Everything* (2002 – vydané len v Spojenom kráľovstve) (CD/DVD)
* *Shoot the Moon: Essential Collection* (2005)

## Externé odkazy
* oficiálna stránka skupiny (po anglicky)

Kategória:Punkrockové hudobné skupiny USA
Johannes Thiele (chemik)

**Friedrich Karl Johannes Thiele** (* 13. máj 1865, Racibórz Poľsko – † 17. apríl 1918, Štrasburg, Francúzsko) bol nemecký chemik a prominentný profesor niekoľkých univerzít v Mníchove a Štrasburgu. Objavil mnoho laboratórnych techník určených na izoláciu organických zlúčenín. V roku 1917 vynašiel prístroj na určenie bodu topenia, ktorý nazval *Thieleho trubica*.

Johannes Thiele bol vo svojej dobe popredný organický chemik. Po Kekulém návrhu benzénového jadra v roku 1865 Thiele predpovedal v roku 1899 rezonanciu, ktorá existuje v benzéne, a navrhol rezonančnú štruktúru za použitia prerušovaného kruhu na zobrazenie čiastočných väzieb.

## Dielo
* *Analytische Beiträge zur Kenntnis von Antimon und Arsen*, doktorská práca, C. A. Kaemmerer & Co., Halle 1890.
* *Über Nitro- und Amidoguanidin.* habilitačná práca, Halle, C. F. Winter, Leipzig 1892.
* *Über die räumliche Deutung der Partialvalenzen*. In: *Justus Liebigs Annalen der Chemie]'. Bände 311 – 312, Leipzig 1900, S. 241 – 255.
* *Reine und technische Chemie*. Rede zur Feier des Geburtstages Sr. Majestät des Kaisers am 27. Januar 1904 in der Aula der Kaiser-Wilhelms-Universität Strassburg.
* *Über den Verlauf chemischer Reaktionen*. Rede gehalten am Stiftungsfest der Kaiser Wilhelms-Universität am 30. April 1910 von dem derzeitigen Rektor, Dr. Johannes Thiele. Strassburg 1911.

== Literatúra == 
* Emil Knoevenagel: *Thiele’s Theorie der Partialvalenzen im Lichte der Stereochemie*. In: *Justus Liebigs Annalen der Chemie*. Bd. 311–312, Leipzig 1900, S. 241–255.
* Ferdinand Heinrich: *Thieles Hypothese von den Partialvalenzen*. In: *Theorien der organischen Chemie*. Friedrich Vieweg & Sohn Verlag, Braunschweig 1912, S. 34–82.
* Zeitschrift für angewandte Chemie, Bd. 31, Teil 1, (1918), S. 117.
* Wilhelm Prandtl: *Die Geschichte des chemischen Laboratoriums der Bayerischen Akademie der Wissenschaften in München*. München 1952, S. 87.
* W. R. Pötsch, A. Fischer, W. Müller, H. Cassebaum: *Lexikon bedeutender Chemiker*, 1. Aufl., S. 420, VEB Bibliographisches Institut Leipzig, Leipzig 1988, S. 420.
* Walther Killy, Rudolf Vierhaus (Hrsg.): *Deutsche Biographische Enzyklopädie''. Bd. 10, K. G. Saur Verlag, München 1999, ISBN 3-598-23170-9, S. 3.

## Externé odkazy
* Chemistry Tree: Johannes Thiele Details a Family Tree

## Zdroj

Kategória:Nemeckí chemici
Kategória:Vyučujúci na Štrasburskej univerzite
Ernst Felix Immanuel Hoppe-Seyler

**Ernst Felix Immanuel Hoppe-Seyler** (* 26. december 1825, Freyburg, Nemecko – † 10. august 1895, Wasserburg) bol nemecký fyziológ a chemik.

Jeho početné výskumy zahŕňajú štúdium krvi, hemoglobínu, vredov, žlče, mlieka a moču. Jeho práca a zásluhy Paula Ehrlicha viedli k zdokonaleniu organickej chémii.

## Práce
* Hoppe-Seyler, Felix. 1876. *Ueber die Processe der Gährungen und ihre Beziehung zum Leben der Organismen*
* Hoppe-Seyler, Felix. 18771881. *Physiologische Chemie*
* Hoppe-Seyler, Felix. n. d. *Uber die Entwicklung der physiologischen Chemie und ihre Bedeutung für die Medicin*
* Hoppe-Seyler, Felix. 1858. *Handbuch der physiologisch – und pathologisch-chemischen Analyse für Ärzte und Studirende*

## Iné projekty

## Externé odkazy
* Foto, biografia a bibliografia Felixa Hoppe-Seylera

Kategória:Nemeckí chemici
Kategória:Nemeckí fyziológovia
Kategória:Absolventi Humboldt-Universität zu Berlin
Kategória:Vyučujúci na Humboldt-Universität zu Berlin
Kategória:Vyučujúci na Štrasburskej univerzite
Václav III.

**Václav III.** (* 6. október 1289, Praha – † 4. august 1306, Olomouc) bol český, poľský (13051306) a uhorský (ako **Ladislav (V.)**, 13011305) kráľ, posledný český panovník z rodu Přemyslovcov. Bol synom českého kráľa Václava II. a Guty Habsburskej, dcéry rímskeho kráľa Rudolfa I. Habsburského.

## Rodina
* Otec – Václav II.
* Matka – Guta Habsburská
* Manželka – Viola Tešínska
* Starý otec – Přemysl Otakar II.
* Sestra – Eliška Přemyslovna

## Uhorský kráľ
náhľad|vľavo|100px|Erb Václava III., resp. Ladislava V. ako uhorského kráľa

Keď v roku 1301 zomrel posledný z Arpádovcov na uhorskom tróne (Ondrej III.), Václav II. sa usiloval o získanie uhorského trónu. Jeho syn bol však už od februára 1298 zasnúbený s Ondrejovou dcérou Alžbetou. Uhorským kráľom sa tak stal Václav III., ktorý bol 27. augusta 1301 v Stoličnom Belehrade (Székesfehérvár) korunovaný a v hierarchii uhorských kráľov získal meno Ladislav V.

Faktický vplyv však mal iba na Slovensku a v Burgenlande. Už v roku 1304 ho otec Václav II. musel vojensky hájiť a Václav III. odchádza aj s uhorskou korunou do Česka.

## Samostatná politika Václava III.
Po smrti otca zdedil Václav (ako *Václav III.*) českú a (ako *Václav II.*) poľskú korunu, ale takisto sa dostal do zložitej situácie. Stál proti nemu cisár Albrecht I. Rakúsky, v Poľsku Vladislav Lokietok, v Uhorsku sa Václavovi nedarilo presadiť sa proti priaznivcom Karola I. Róberta z Anjou. Jeho manželkou sa stala 5. októbra 1305 Viola Těšínska. 

Postupne stratil vplyv v Uhorsku. Uhorskej koruny sa preto takticky vzdal a prenechal ju svojmu spojencovi Otovi III. Dolnobavorskému z dynastie Wittelsbachovcov (ani ten ju však proti Karolovi Róbertovi, ktorý mal podporu pápeža, nedokázal udržať). 

Václav uzavrel mier s Albrechtom Rakúskym, ktorému postúpil niektoré územia (Chebsko, Pleißensko a Meißensko), čím si uvoľnil ruky k zásahu v Poľsku.

Keď sa však v lete roku 1306 do Poľska vydal, aby v ňom upevnil svoje postavenie, bol v Olomouci v dome bývalého olomouckého dekanstva (v susedstve dnešnej Katedrály sv. Václava) zabitý neznámym páchateľom. Po smrti svojho otca Václava II. († 21. september 1305) tak vládol Václav III. českej zemi len necelých 14 mesiacov. Václav okrem toho nezanechal manželského potomka, jeho smrťou tak po meči vymrela legitímna kráľovská vetva Přemyslovcov a nastali roky bojov o nástupníctvo v Kráľovstve českom. V čase vraždy mal 16 rokov. Najprv bol pochovaný v krypte Katedrály sv. Václava v Olomouci (13061326), odkiaľ ho o dvadsať rokov neskôr nechala jeho sestra, kráľovná Eliška Přemyslovna, previesť do zbraslavského kláštora a uložiť vedľa ostatkov jeho otca Václava II. Pozostatky oboch českých kráľov sa však stratili v priebehu husitských vojen.

## Genealógia

## Iné projekty
.

## Externé odkazy
* Heslo v encyklopédii ''KDO BYL KDO v našich dějinách do roku 1918'' 
* Stručný životopis Václava III.
* Posledná noc kráľa Václava 
* Václav III.

Kategória:Králi Česka
Kategória:Králi Poľska
Kategória:Králi Uhorska
Kategória:Přemyslovci
Kategória:Zakladatelia kláštorov
Kategória:Dvojčatá
Kategória:Pochovaní v Prahe
Eva (opereta)

**Eva** je opereta, ktorú skomponoval Franz Lehár. Premiéra sa konala 24. novembra 1911 v Theater an der Wien. Libreto napísali A. M. Willner a Robert Bodanzky. Na rozdiel od väčšiny operiet, v ktorých vystupujú hlavne aristokrati, v tejto operete majú významnú rolu robotníci, ktorí vychovávajú hlavnú hrdinku. Romantická dejová línia, v ktorej chudobné dievča nachádza svoje šťastie (a aj bohatstvo), je však typicky operetná.

Dielo obsahuje menej árií, skôr je dôraz kladený na duety a prepracované finále jednotlivých dejstiev.

## Hlavné postavy

## Obsah

### I. dejstvo
Eva je 20 ročné, chudobné a veľmi milé dievča, ktoré ako sirotu vychovali robotníci fabriky na sklo v Bruseli. Práve má meniny, ktoré všetci oslavujú. Do fabriky príde nový riaditeľ a majiteľ Oktáv Flaubert a dievča sa mu zapáči, preto ju chce zviesť. Oktávov priateľ Dagobert má zase zálusk na Pipsi, 

### II. dejstvo
Oktáv pozve Evu na bujarú zábavu, ktorú organizuje s priateľmi vo svojom paláci. Eve vyznáva lásku a opíja ju Šampanským.

Robotníkom sa situácia vôbec nepozdáva a násilím vtrhnú do paláca aby Evu odviedli. Oktáv aby sitáciu zachránil, vyhlási že Eva je jeho snúbenica. Robotníci v domnení, že Oktáv to myslí s Evou vážne, spokojne odídu. Po ich odchode Oktáv však vyhlási, že to vôbec nemyslel vážne. Sklamaná Eva odchádza.

### III. dejstvo
Eva je sklamaná láskou a rozhodne sa, že odteraz si bude len užívať. Oktáv si však po čase uvedomí, že Eva sa mu skutočne páči a príde za ňou žiadať o odpustenie. Podarí sa mu to a opereta sa končí šťastne.

Kategória:Operety
Anna Falcká

**Anna Falcká** (* 26. september 1329 – † 2. február 1353) bola česká kráľovná a cisárovná ako druhá manželka Karola IV.
 
## Životopis
Narodila sa ako dcéra nemeckého kurfirsta Rudolfa II. a Anny Tirolskej, ktorí pochádzali z kráľovského rodu Wittelsbachovcov. Jej prastrýkom bol Henrich Korutánsky,  strýko jej matky Anny. Z jej detstva toho veľa nevieme, známou a zaujímavou sa stala až ako manželka Karola IV.

## Kráľovná
Je udivujúce, ako sa Karol IV. dostal k takej manželke, no ako to bývalo zvykom, za všetko mohla politika. Annin otec bol totiž dlhoročným nepriateľom Karola IV., pretože až do svadby svojej dcéry Anny túžil vidieť na rímskom tróne miesto svojho budúceho zaťa Günthera zo Schwarzburgu, rímskeho protikráľa. Preto bolo pre Karola IV. výhodné vziať si za manželku dcéru svojho nepriateľa, čím sa mu podarilo odstaviť mnoho ďalších protivníkov, nakoľko boli spríbuznení s jeho mladou manželkou Annou, a okrem toho si tiež zaviazal rod Wittelsbachovcov, na ktorý bol od roku 1346 uvalená pápežská kliatba.

Samotný sobáš sa uskutočnil v marci roku 1349 a ešte v tom roku v novembri bola Anna korunovaná za českú kráľovnú. V januári 1350 prišiel na svet konečne vytúžený následník trónu – syn Václav, ktorého pomenovali podľa patróna českých zemí, sv. Václava. Zomrel ale už v decembri 1351 vo veku necelých dvoch rokov. O rok neskôr, vo februári 1353, zomrela vo veku nedožitých 24. narodenín aj Anna Falcká, čím sa sotva 37-ročný Karol IV. stal už druhý raz vdovcom.

## Literatúra
* KAVKA, František. Čtyři ženy Karla IV. Královské sňatky. Praha ; Litomyšl : Paseka, 2002. 189 s. ISBN 80-7185-493-X. 
* Kdo byl kdo v našich dějinách do roku 1918 / (Pavel Augusta … et al.). 4. vyd. Praha : Libri, 1999. 571 s. ISBN 80-85983-94-X. s. 17–18. 
* Osobnosti - Česko : Ottův slovník. Praha : Ottovo nakladatelství, 2008. 823 s. ISBN 978-80-7360-796-8. s. 17. 
* SPĚVÁČEK, Jiří. Karel IV. Život a dílo (1316–1378). Praha : Nakladatelství Svoboda, 1980. 721 s. 
* SPĚVÁČEK, Jiří. Václav IV. 1361-1419. K předpokladům husitské revoluce. Praha : Nakladatelství Svoboda, 1986. 773 s. 

## Iné projekty

## Externé odkazy
* Životopis

Kategória:Cisárske manželky
Kategória:Kráľovské manželky Česka
Kategória:Wittelsbachovci
Kategória:Pochovaní v katedrále svätého Víta v Prahe
Bohrov magnetón

**Bohrov magnetón** je fyzikálna konštanta magnetického momentu elektrónu spôsobeného jeho orbitálovým a spinovým momentom hybnosti. Je  pomenovaná podľa Nielsa Bohra, dánskeho fyzika.

## Rovnice pre Bohrov magnetón
V sústave jednotiek SI:

:\mu_\mathrm{B} = }

V Gaussových jednotkách (centimeter, gram, sekunda):

:\mu_\mathrm{B} = 

kde
* e – elementárny náboj,
* \hbar – redukovaná Planckova konštanta,
* m_\mathrm{e} – hmotnosť elektrónu,
* c – rýchlosť svetla.

Znamienka plus, resp. mínus odpovedajú súhlasne, resp. nesúhlasne orientovanému priemetu magnetického spinového momentu do smeru osi z.

## Referencie

## Pozri aj
*Fyzika častíc
*Zoznam fyzikálnych konštánt

Kategória:Fyzikálne konštanty
Kategória:Fyzika častíc
Kategória:Eponymické termíny vo fyzike
Ladislav V.

**Ladislav V.** môže byť:
*uhorský kráľ, ktorý bol ako český kráľ známy ako Václav III., pozri Václav III.
*uhorský kráľ Ladislav Pohrobok
Luna (bohyňa)

**Luna** bola v starovekom Ríme bohyňou Mesiaca. Jej gréckym ekvivalentom bola Seléné.

## Iné projekty

Kategória:Rímske bohyne
Eurovea

**Eurovea** je bratislavské nákupné centrum na ľavom brehu Dunaja, v blízkosti Mosta Apollo, Slovenského národného divadla a budovy Tower 115. Eurovea spája nábrežie s centrom mesta. Nákupnú pasáž zo strany Pribinovej ulice lemujú kancelárske budovy, od nábrežia Dunaja byty, a jej súčasťou je tiež hotel Sheraton Bratislava, ako aj najväčšie podzemné parkovisko v Bratislave pre 4 000 áut. Takmer dve tretiny plochy Eurovea tvorí zeleň a verejné priestory.

Architektom a autorom pôvodnej prvej fázy Eurovea je Ing. arch. Branislav Kaliský a jeho ateliér A1 ReSpect, ktorý je držiteľom prestížnej ceny CE ZA AR (2010) za architektonické riešenie tohto projektu. Architekt Kaliský, so svojim ateliérom, je tvorcom komplexného urbanistického a architektonického konceptu celej pôvodnej zóny Eurovea.

Celá výstavba bola rozdelená do dvoch fáz. Developerom prvej fázy bol Ballymore Properties, architektonicky vedený ateliérom A1 ReSpect, a developerom druhej fázy je JTRE. Celá výstavba bola rozdelená do dvoch fáz. Developerom prvej fázy bol Ballymore Properties a druhej JTRE.

## Prvá fáza
V júli 2006 sa začalo pracovať na prvej fáze projektu, ktorý na celkovej rozlohe 230 tisíc m² ponúkol  obchodných, priestorov a zariadení pre voľný čas a zábavu a na rozlohe ďalších viac ako  kancelárske priestory, hotel a byty. Projekt sa rozprestiera okolo nového námestia a  zahŕňa jedinečný nábrežný park a terasy. Prvá fáza bola dokončená začiatkom roku 2009 a nákupné centrum sa pre verejnosť otvorilo 26. marca 2010. Hotel Sheraton bol otvorený už vo februári.

Podľa riaditeľa spoločnosti, ktorá stavala prvú fázu Ballymore Properties, Petra Bacona, Eurovea mala byť počas výstavby najväčším staveniskom v strednej Európe.

Zvláštnym a výrazným architektonickým prvkom pôvodného komplexu je malý objekt v tvare zrezaného vajíčka na severozápadnej strane. Tento prvok, takisto navrhnutý ateliérom A1 ReSpect, slúži na obchodné a administratívne účely a stal sa jedným z vizuálnych symbolov prvej fázy Eurovey.

Prvá fáza pozostávala z nasledovných častí:
* Nábrežný park pri Dunaji
* River Place (Eurovea Apartments) – bytový komplex
* Eurovea – nákupné centrum
* Miesto pre voľný čas – fitnescentrum, kasíno, 25-metrový bazén, multikino s 9 kinosálami
* Pribina Place (Eurovea Central1, 2, 3) – kancelárske priestory vysokého štandardu
* päťhviezdičkový hotel Sheraton Bratislava

## Galéria

Súbor:Bratislava10Slovakia1.jpg|Vstup do Eurovea
Súbor:Bratislava10Slovakia14.JPG|Nábrežná promenáda
Súbor:MV SR a Eurovea.jpg|Ministerstvo vnútra SR a Eurovea


## Referencie

## Pozri aj
* River Park

## Iné projekty

## Externé odkazy
* Oficiálna stránka projektu

Kategória:Stavby v Bratislave
Selene

**Selene** môže byť :
* Seléné
* postava zo série Underworld, pozri Selene (Underworld)
* superzločinec z komiksov Marvel, pozri Selene (komiks)

**SELENE** môže byť aj japonská mesačná družica, pozri SELENE (družica)
Tartaros (boh)

**Tartaros** alebo **Tartar** (po grécky *Tartaros*, po latinsky *Tartarus*) bol v starovekom Grécku boh rovnomennej bezodnej priepasti večnej tmy (pozri Tartaros (priepasť)), kam putovali duše najhorších spomedzi ľudí, aby v nekonečných mukách pykali za svoje viny. 

Pojem boha Tartara a priepasti Tartaros v mytológii splýva.

Boh Tartaros mal s bohyňou noci Nyktou synov Thanata a Hypna a dcéru Létu. Prvý z nich bol bohom smrti a druhý bohom spánku; podľa niektorých autorov ich však Nyx zrodila sama zo seba bez otca. Léta bola bohyňou rovnomennej podsvetnej "rieky zabudnutia".

Tartaros splodil s matkou zeme Gaiou hrozného stohlavého obra Tyfóna, ktorý mal Dia pre potrestanie Titanov zahubiť. Zeus ho však premohol a zhodil takisto do Tartaru, ale na rozdiel od Titanov ho tam ponechal navždy.

Tartaros splodil s Gaiou okrem Tyfóna aj Gigantov, dvanásť obrov s hadími nohami, každý mal za úlohu zabiť jedného z dvanástich olympských bohov.

## Pozri aj
* Zoznam postáv gréckej mytológie

Kategória:Grécki bohovia
Kategória:Bohovia podsvetia
Tartaros (priepasť)

**Tartaros** alebo **Tartar** bola v starovekom Grécku bezodná priepasť večnej temnoty, kam putovali duše najhorších spomedzi ľudí. Sem boli vyhnaní, o. i., aj Kronos, Titan, Sizyfos a Tantalos.Tartaros sa niekedy nazýva celé podsvetie, inokedy jeho najtemnejšie miesto so žalárom v podobe železnej klietky, metonymicky aj vládca podsvetia Hádes.

Boh tejto priepasti sa takisto volal Tartaros. Pojem boha Tartara a priepasti Tartaros v mytológii splýva.

Priepasť bola hlboko vnútri zeme alebo hlboko pod zemou a zhodenie do nej patrilo medzi najstrašnejšie tresty, aké poznali grécke mýty. Najvyšší boh Zeus v nej napríklad uväznil premožených Titanov, a hoci boli jeho úhlavnými nepriateľmi, napokon usúdil, že ich potrestal príliš ťažko, a tak ich z nej vypustil. 

Kategória:Grécka mytológia
Faradayova konštanta

Vo fyzike a v chémií je **Faradayova konštanta** ***F*** elektrický náboj 1 mólu elektrónov. Pomenovaná je podľa Michaela Faradaya, anglického fyzika a chemika. Faradayovu konštantu je možné experimentálne určiť pomocou coulometrie v elektrochemických sústavách, ktoré sa naývajú coulometre. Dnes je už Faradayova konštanta stanovená presne ako súčin dvoch presných konštánt.

## Použitie
Faradayova konštanta má veľký význam vo fyzike a chémii, najmä v elektrochémii, kde je základnou konštantou. Používa sa pri výpočte elektrolytických systémov, na určenie molárnej hmotnosti látky vylúčenej na elektróde. Má význam aj v technike, napríklad v galvanotechnike alebo galvanických článkoch.

## Výpočet
Pre výpočet Faradayovej konštanty platí jednoduchý vzťah  
: F = N_A \cdot e \,,
kde
:N_A \, — je Avogadrova konštanta (mol−1), ktorej presná hodnota je: NA*&nbsp;*=*&nbsp;*6,022 140 76×1023 mol−1 (presne),
: e \, — je elementárny náboj (C), ktorého presná hodnota je e*&nbsp;*=&nbsp;−1,602 176 634×10−19 C (presne).

## Hodnota Faradayovej konštanty
Hodnota Faradayovej konštanty bola prvýkrát určená elektrogravimetricky (vážením elektrochemicky vylúčeného striebrana katóde), kedy sa meral prechádzajúci elektrický prúd a čas elektrolýzy. Získaná hodnota sa použila aj na určenie Avogadrovej konštanty. 

Po zmene defínícií fyzikálnych konštát na presné hodnoty, je hodnota Faradayovej konštanty (ako súčin dvoch presných konštánt) presne: 
:F \, = 96\,485{,}332\,123\,3\, \mathrm{C\,mol^{-1}\quad (C\,mol^{-1} = A\,s\,mol^{-1})}
:
## Pozri aj
*Fyzika častíc
*Zoznam fyzikálnych konštánt
*Faradayove zákony elektrolýzy
*Nernstova rovnica
*Elektróda
*Galvanický článok
*Elektrolýza
*Coulometer

## Referencie


Kategória:Fyzikálne konštanty
Kategória:Fyzika častíc
Kategória:Eponymické termíny vo fyzike
Kategória:Elektrochémia
Kategória:Chémia
Tartaros

**Tartaros** alebo **Tartar** môže byť:
* v starogréckej mytológii bezodná priepasť v podsvetí, pozri Tartaros (priepasť).
* starogrécky boh tejto priepasti a podsvetnej temnoty, pozri Tartaros (boh)
* v gréckej mytológii tyran z Melitaie, pozri Tartaros (Melitaia)
Antonio Stradivari

**Antonio Giacomo Stradivari** (po latinsky **Antonius Stradivarius** alebo jednoducho **Stradivari**) (* 1644 – † 18. december 1737, Cremona) bol taliansky výrobca huslí.

## Život a dielo
Antonio Stradivari sa narodil roku 1644, miesto narodenia nie je presne známe. Jeho rodičmi boli Alessandro Stradivari a Anna Moroni. 

V rokoch 1666 až 1679 bol Stradivari pravdepodobne žiakom Nicolu Amatiho. V roku 1680 si sám zariadil dielňu na Piazza San Domenico v severotalianskej Cremone. Tu začal vyrábať nástroje podľa svojho učiteľa, ale zároveň sa pokúšal experimentovať s rôznou hrúbkou dreva a so zložením lakov. Všetky nástroje, ktoré Stradivari vyrobil, sú signované textom v latinčine
: *Antonius Stradivarius Cremonensis Faciebat Anno [rok].*

Všeobecne prijímaným faktom je, že najkvalitnejšie nástroje zhotovil v rokoch 1698–1725 (najmä nástroje z roku 1715). Niektoré nástroje signované po roku 1730 pravdepodobne dokončili jeho synovia Omobono a Francesco, nachádza sa na nich latinský text
: *Sotto la Desciplina d'Antonio Stradivari F. in Cremona [rok].*

Odhaduje sa, že Stradivari počas svojho života zhotovil približne 1&nbsp;100 huslí, viol, gitár a čiel. Čiel sa dochovalo len približne šesťdesiat kusov, dovedna sa odhadom dochovalo ešte 650 Stradivariho nástrojov.

Antonio Stradivari je pochovaný v Cremone.

## Hodnota Stradivariho nástrojov
náhľad|Stradivarky v madridskom Palacio Real
Približne od roku 1800 sú Stradivariho nástroje veľmi obľúbené a pre svoju vzácnosť aj neobyčajne cenené. Roku 1998 pri dražbe v aukčnej sieni Christie's v Londýne Stradivariho husle vydražili za 1,5 milióna eur. Rekordná suma bola dosiahnutá na dražbe v New Yorku v apríli 2005 — neznámy záujemca zaplatil 1,53 milióna eur. 

16. mája 2006 však aj tento rekord upadol do zabudnutia, keď na dražbe Christie's v Rockefeller Plaza boli husle „The Hammer” predané za 3,544 milióna dolárov (približne 2,76 mil. eur). Išlo o husle, ktoré Stradivari zhotovil v roku 1707. Meno získali po ich najstaršom známom majiteľovi Christianovi Hammerovi, ktorý ich kúpil v 19. storočí.

## Stradivariho nástroje
### Husle

### Violy
Existuje 13 viol od Stradivariho:

### Violončelá

Antonio Stradivari zhotovil 70 až 80 violončiel. Zachovalo sa 60. 

## Poznámky


## Iné projekty
 

Kategória:Narodenia v 1644
Kategória:Úmrtia 18. decembra
Kategória:Úmrtia v 1737
Kategória:Talianski husliari
Montáž ďalekohľadu

náhľad|Azimutálna montáž malého astronomického ďalekohľadu.
[náhľad|Dobson je Newtonov ďalekohľad na [Azimutálna montáž|azimutálnej debničke, ktorú spopularizoval John Dobson v roku 1965.]]
náhľad|Ďalekohľad na nemeckej ekvatoriálnej montáži
**Montáž ďalekohľadu** je usporiadanie a orientácia osí ďalekohľadu. Ďalekohľad sa pohybuje okolo dvoch navzájom kolmých osí a podľa ich orientácie sa rozoznáva azimutálna montáž a ekvatoriálna montáž.

## Azimutálna montáž

Azimutálna montáž je najstarší typ montáže ďalekohľadu, používa sa hlavne pri malých prenosných ďalekohľadoch alebo rádioteleskopoch. Otáčaním okolo zvislej osi sa nastavuje azimut a okolo vodorovnej osi sa mení výška nad horizontom. Je jednoduchá a výhodná pri určitom druhu meraní, ale na stále pozorovanie alebo fotografovanie oblohy je nevhodná, pretože u azimutálnej montáži sa obraz sledovaného objektu pri pohybu na oblohe otáča. Hviezdy pri svojom pohybe menia výšku nad obzorom a azimut nerovnomerne a nie je možné jednoducho mechanicky dosiahnuť, aby ďalekohľad sám sledoval hviezdy. Azimutálna montáž je aj Dobsonova montáž Newtonovských ďalekohľadov. 

## Ekvatoriálna montáž

Ekvatoriálna alebo paralaktická montáž je montáž, pri ktorej je zvislá os sklonená tak, aby bola rovnobežná so zemskou osou. Namiesto azimutu sa ňou nastavuje hodinový uhol čiže rektascenzia a druhá os namiesto výšky nastavuje deklináciu. Ďalekohľad postavený na ekvatoriálnej montáži je ekvatoreál. Používa sa niekoľko druhov tejto montáže, na Slovensku je najrozšírenejšia nemecká montáž.

### Nemecká montáž
Polárna os je upevnená iba na jednom pilieri. Deklinačná os má na jednom konci ďalekohľad  a na druhom konci protizávažie tak, aby pri otáčaní okolo polárnej osi bol tubus ďalekohľadu približne vyvážený. Ak ďalekohľad obsahuje prídavné zariadenia, malé rozdiely hmotnosti je možné vyrovnávať posuvným závažím. Polárna os sa môže  otáčať pomocou hodinového stroja.
### Anglická montáž
Pri tejto montáži sú oba konce polárnej osi zachytené na pilieroch a stabilita ďalekohľadu je podstatne lepšia ako pri nemeckej montáži. Má dve varianty, a to anglická rámová montáž a anglická osová montáž.

### Vidlicová montáž
Vidlicová alebo americká montáž je najdokonalejšia montáž, pri ktorej sú odstránené všetky protizávažia. Polárna os je upevnená ako pri nemeckej montáži a na jednom konci má tvar vidlice. Ďalekohľad sa otáča vo vidlici na deklinačnej osi. Táto montáž sa využíva len pri reflektoroch.

### Coudé montáž
Coudé alebo lomená montáž je montáž, pri ktorej je tubus zalomený pomocou dvoch zrkadiel a jeho okulárová časť je súčasne polárnou osou prístroja. Druhá časť tubusu je deklinačnou osou. Pozorovateľ pozoruje v miestnosti v predĺženej polárnej osi.

Kategória:Ďalekohľady
Saxon

**Saxon** môže byť:
*geologický vek permu, pozri saxon (vek)
*obec vo Švajčiarsku, pozri Saxon (Švajčiarsko)
*britská hudobná skupina, pozri Saxon (hudobná skupina)
*debutový album tejto skupiny, pozri Saxon (album)
*názov britského obrneného transportéra, pozri Saxon (vozidlo)
*názov softvérového výrobku, pozri Saxon XSLT
*pyrotechnický nástroj, pozri saxon (pyrotechnika)
Ekvatoriálna montáž

náhľad|Paralaktická (ekvatoriálna) nemecká montáž. Os rektascenzie smeruje na nebeský pól a ňou sa nastavuje hodinový uhol. Os deklinácie nastavuje deklináciu. Smer na nebeský pól sa nastavuje azimutom a výškou.
**Ekvatoriálna montáž** alebo **paralaktická montáž**, je montáž ďalekohľadu, pri ktorej je zvislá os sklonená tak, aby bola rovnobežná so zemskou osou. Namiesto azimutu sa nastavuje hodinový uhol a namiesto výšky deklinácia. Oproti azimutálnej montáži má táto montáž výhodu, že je pomerne ľahké zabezpečiť, aby ďalekohľad sám sledoval hviezdy a nestáča sa pritom obraz oblohy v okulári ďalekohľadu.  

## Pozri aj
*Montáž ďalekohľadu
*Azimutálna montáž

## Referencie

Kategória:Ďalekohľady
Perm

**Perm** môže byť:
* mesto v Rusku, pozri Perm (mesto)
* chronostratigrafická jednotka v geológii, pozri perm (geochronologická jednotka)
* počítač založený na elektrónkach, ktorý začiatkom 50. rokov 20. storočia vyvinuli na TU v Mníchove, pozri Perm (počítač)
* zastaraná jednotka priepustnosti, 1cm³.s-1, pozri perm (priepustnosť)